- ይህንን ጽሑፍ ለመጻፍ ያነሳሳን አንድ ዐቢይ ምክንያት አለ። ነገሩ ከዚህቹ የጡመራ መድረካችን ጋር የተገናኘ ነው። የተለያዩ ዜናዎችን፣ አስተያየቶችንና ሐተታዎችን “በጠነከረ መልኩ” (ሐርድ ቶክ እንዲሉ ፈረንጆቹ) ማቅረብ ከጀመርንበት ጊዜ ጀምሮ የአንባብያንና የተመልካቾቻችን/ ደጀ ሰላማውያን አቀባበል፣ አረዳድና አመላለስ እንዲሁም አመለካከት እንደ የኔ-ቢጤ የልመና ምግብ ምስቅልቅል ያለ ነው። በዝግጅታችን ተደስቶ ካለማወቅ ወደማወቅ በመምጣት ወደ መቆጨት ብሎም አንድ ተግባራዊ ምላሽ ለመስጠት የሚዘጋጀውን ጨምሮ “እንዲህ ዓይነቱን ነገር እያነሣችሁ ለምን ትበጠብጡናላችሁ፣ ለምን የሚያንጽ ነገር አታስተምሩንም፣ ለምን ሁል ጊዜ አፍራሽ ዜና ብቻ ትዘግባላችሁ?” እስከሚለው ድረስ ብዙ ዓይነት አንባቢ ነው ያለን። ይህንን በተመለከተ “በቤተ ክርስቲያን ውስጥ እየተፈጸመ ስላለው ጥፋት የምንጽፍበት ምክንያት” በሚል ርእስ መልስ መስጠታችን ይታወሳል።
